Cuneiform Tablet BIN 6 97 (NBC 3731)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma bu-ur-a-šur-ma <big_gap> a-na KÙ.BABBAR ša ba-ab ḫa-ra-nim a-dí-na-ku-ni ki-ma <big_gap> lá ak-ta-áš-du-ni <big_gap> ma-aḫ-ri-kà lá áš-ku-un ú tám-kà-ru ša a-šar lu-qú-tí a-dí-nu-ni mì-ma lá i-šu <big_gap> um-ma a-na-ku-ma ke-e a-na bu-uš-tim lá-li-ik <big_gap> e-né-šu lá-mu-ur <big_gap> a-dí-i ITU.KAM-im iš-té-en₆ ú šé-na 10 ma-na KÙ.BABBAR bu-lá-tí-a lu-za-ki-ma a-lá-kà-ma e-né-kà a-ma-ar-ma ú a-ta tí-de₈-e a-šar KÙ.BABBAR-áp-kà lá i-ḫa-li-qú ú a-na-ku i-na re-ší-kà a-za-zu-ma lá a-ru-qú-ni a-ta-ma ep-ša-ni a-šur ú {d}MAR.TU il₅-kà ú pì-ri-qú-um ša a-šur ša at-ma-a-ku-ni li-dí-a-ni KÙ.BABBAR mì-ma iš-tí tám-kà-ri-im lá al-qé-ú-ma a-na ma-ma-an lá a-dí-nu-ni mì-ma KÙ.BABBAR lá i-ba-ší-ú ma-lá KÙ.BABBAR lá áb-e-lá-ku-ni <big_gap> ša É šu-{d}EN.LÍL <big_gap> KÙ.BABBAR 1 GÍN <big_gap> lá a-dí <big_gap> KÙ.BABBAR <big_gap> ga-am-ra-am ma-aḫ-ri <big_gap> KÙ.BABBAR qá-at-kà-ma lu i-ša-qú-lu-šu-ni a-na-ku a-na-kam mì-ma lá a-du-nu-šu-nu-tí-ni